Europa se încălzește de două ori mai repede decât restul planetei: „În 2023 a fost un record de zile cu căldură extremă”
Europa s-a confruntat în 2023 cu un număr record de zile în care căldura resimțită a fost „extremă” pentru organismul uman, din cauza temperaturilor de peste 35 sau chiar 40 de grade Celsius, ale căror efecte asupra oamenilor au fost accentuate de umiditate, absența vântului sau de betonul încins, în zonele urbane, relatează luni AFP, Reuters și dpa, citând un raport al observatorului european Copernicus și al Organizației Meteorologice Mondiale (OMM), transmite Agerpres.